作者：刘辰翁
词牌/韵律：摸鱼儿

paragraphs: 待欲□、家山未得，方知名不如酒。
丹砂便做金句漏，难遣鬓青似柳。
试搔首。
记移竹南塘，又是三年后。
情怀非旧。
叹少日相如，垆边老去，能赋上林否。
种兰处，赢得青青种韭。
渊明中路相候。
何须更待三三径，也自长拖衫袖。
青袍皱。
便持当金貂，赊取邻家有。
小儿拍手。
笑昨醉如泥，盟言止酒，何事醒来又。